**ברצונו נטלה מאתנו ונתן לגויים** ( 400-87-0)

**יובל שרלו (ycherlow@gmail.com)**

**רש"י בראשית א,א":**

"בְּרֵאשִׁית" – אמר רבי יצחק: לא היה צריך להתחיל את התורה אלא מ"הַחֹדֶשׁ הַזֶּה לָכֶם, שהיא מצוה ראשונה שנצטוו ישראל. ומה טעם פתח בבראשית? משום "כֹּחַ מַעֲשָׂיו הִגִּיד לְעַמּוֹ לָתֵת לָהֶם נַחֲלַת גּוֹיִם". שאם יאמרו אומות העולם לישראל: "לסטים אתם שכבשתם ארצות שבעה גוים", הם אומרים להם: "כל הארץ של הקב"ה היא; הוא בראה ונתנה לאשר ישר בעיניו. ברצונו נתנה להם, וברצונו נטלה מהם ונתנה לנו".

**שיחות הרב צבי יהודה**

 (<https://www.facebook.com/permalink.php?story_fbid=719567518174367&id=393408830790239>)

המסר מופנה ליהודים
החשש של התורה הוא, שכאשר יתקוממו הגוים נגד היהודים ה'כובשים' וה'גזלנים' – עלולים כמה יהודים להתמלא בנקיפות מצפון, ולחשוב שיש פה טענה מוסרית שגזלנו את הארץ. על כך באו חז"ל ואמרו: הנה, יש שלושה מקומות שגם לפי ההגיון הפשוט לא יכול להיות לגוים פתחון פה עליהם, שהרי הם נקנו בכסף מלא. ובכל זאת, הטענה הצודקת הזו, לא ממש עושה רושם עליהם. אדרבא, דוקא במקומות אלו מתרכזים המאמצים לקעקע את בעלותנו על הארץ! מה זה מלמדנו? שלא צדק ומוסר מעניין אותם, לא סכסוך קרקעות הניתן לישוב יש כאן – כי אם מלחמת דת לאומית!
עכשיו באים חז"ל עוד ומסבירים: כמו שבשלושת המקומות טענותיהם לא שייכות, כך בשאר הארץ אין לכם להתרשם מטענותיהם, כי "כל הארץ של הקדוש-ברוך-הוא היא, הוא בראה ונתנה לאשר ישר בעיניו, ברצונו נתנה להם, וברצונו נטלה מהם ונתנה לנו!" (רש"י, פסוק ראשון בתורה).
ועל פי זה מוסברים גם דברי רש"י המובאים לעיל (מתהלים) ש"לא יוכלו אומות העולם לומר גזלנים אתם". זה ש"לא יוכלו לומר" אינו אומר שבמציאות הם לא יאמרו כך! אדרבא!
אלא מה? ה"לא יוכלו לומר" אינו מכוון לגוים – כי אם לאוזני היהודים! שידעו שה' הוא שנתן לנו את הארץ, לא כזכות אלא כחובה – לכבוש ולגרש. וזהו הנאמר: "כח מעשיו הגיד לעמו לתת להם נחלת גוים" – התשובה מיועדת "לעמו", אך לגוים אין צורך להשיב – אם מפני שלא ישמעו, אם מפני שלא חשוב מה הם חושבים.

**מסכת מכות כא ע"ב**

דרש רבי שמלאי שש מאות ושלש עשרה מצות נאמרו לו למשה שלש מאות וששים וחמש לאוין כמנין ימות החמה ומאתים וארבעים ושמונה עשה כנגד איבריו של אדם אמר רב המנונא מאי קרא ([דברים לג, ד](https://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%93%D7%91%D7%A8%D7%99%D7%9D_%D7%9C%D7%92_%D7%93))תורה צוה לנו משה מורשה תורה בגימטריא שית מאה וחד סרי הוי אנכי ולא יהיה לך מפי הגבורה שמענום"